A több műszak, az éjszakai műszak, illetve a rendkívüli munkavégzés díjazása a vizsgált hat EU tagország KSZ – ében.

**Ausztria:**

A túlóra díjazásánál a többletmunka díja és a túlóra, valamint vasár- és ünnepnap végzett munka túlóra díja és a többletmunka pótlékának kiszámításánál a havi bér 1/143-át kell alapul venni. Ezzel a számítási alappal figyelembe vesszük mindazt a 12 havi bért meghaladó rendkívüli kifizetést, amivel a túlórát, többletmunkát, vasár- és ünnepnapon végzett munkát díjazzák.

A normál munkaóra számításához azonban a havi bér 1/167 részét kell alapul venni.

**Túlóra díja:**

A 19.00 és 6.00 órán kívül eső túlóra végzésére, illetve a nem vasár- és ünnepnapokon végzett túlórára a pótlék 50%-os.

Amennyiben a túlóra 19.00 és 6.00 óra között esedékes, a pótlék 100%.

Műszakmunkánál túlórának számít az az idő, amely a mindenkori műszakbeosztás napi meghatározott munkaidejét meghaladja.

Az első műszak után a 3. túlórától, amennyiben az a naptári nap szerinti 10. munkaóra után van, az időponttól függetlenül 100%-os pótlék jár.

Többműszakos munka végzésénél a 2. műszak után a 3. és az azt követő túlórákra 100%-os pótlék jár akkor is, ha a túlóra már nem 19 óra után lép fel.

A 3. műszak utáni túlóráknál (éjszakai műszak) 100%-os pótlék jár.

A vasárnapi műszakokra, amennyiben azokat a normál munkaidő keretében végzik, a havi bér (1/167) normál munkaidőre eső részének 50%-át kell fizetni.

A vasárnap végzett túlórát 100%-os pótlékkal kell kifizetni.

Az ünnepnap végzett munka után, ha az azon naptári napon elrendelt normál munkaidőként végeznek, 50%-os ünnepnapon végzett munkára eső pótlék jár. Ez a szabályozás a több műszakban dolgozó munkavállalókra csak abban az esetben vonatkozik, ha az ünnepnap végzett munka után nem kapnak kiegészítő pihenőnapot.

Amennyiben az ünnepnap végzett munka meghaladja a vonatkozó heti munkanapra meghatározott normál munkaidőt, úgy a végzett túlórára 100%-os pótlék jár.

Amennyiben a munkavállalót az üzem elhagyását követően, túlóra végzésére visszahívják, úgy a lakás elhagyásától, valamint a lakásba való visszaérési időszakokra számítva is 100%-os túlóra díjat kell fizetni.

Több pótlék egybeeső esedékessége mellett mindig a legmagasabb pótlékot kell fizetni.

**Éjszakai pótlék:**

Amennyiben a normál munkaidő a munkaidő-beosztás szerint rendszeresen egészen vagy részben éjszakára esik, úgy az ezt a munkát végző alkalmazottaknak külön díjazás jár.

Ennek mértéke:

1. minden 22.00 – 6.00 óra között vagy a vállalatnál szokásos 3. (éjszakai) műszakban végzett munkaórára: 1,935 €
2. minden a vállalatnál szokásos 2. műszakban végzett munkaórára: 0,383€

**Németország:**

Az időpótlékok az óradíjra.

Túlmunka:

- az első 2 órára naponta 25%

- minden további órára naponta 50%

- munkarendszerinti munkanapokon, ahol a túlmunka a mindenkor érvényes napi munkaidővel nincs időbeni összefüggésben: 50%

- olyan túlmunka esetén, melyre a munkavállalót a telefonügyelet idején, vagy a pihenőnapjáról hívják be: 50%

Az előbbiekben említett pótlékok nem egymás mellett kerülnek kifizetésre.

Vasárnapi munka 50%

Munkaszüneti napokon végzett munka 150%

Szenteste végzett munka

 12:00 – 18:00 75%

 18:00 – 24:00 150%

Szilveszter napján végzett munka

 12:00 – 18:00 50%

 18:00 – 24:00 100%

Amennyiben a vasárnapi munka, a munkaszüneti napokon, valamint az ünnepnapot megelőző napon végzett munka egybeesik, akkor csak a mindenkor legmagasabb pótlék kerül kifizetésre.

Éjszakai munka 25%

Váltott műszakban dolgozók reggeli- és nyújtott műszakja, amennyiben nem az éjszakai pótlékot kell fizetni 10%

Ez a pótlék a munkarendszerinti munkaidőn túl végzett munka esetén is kifizetésre kerül, amennyiben nem az éjszakai pótlékot kell fizetni.

A szabályszerű munkaidő több mint 2 órával történő alkalomszerű eltolódása a munkarendszerinti munkaidőn túli órákra, kivéve a szabályszerű munkaidőnek az üzemi tanáccsal egyeztetett elhalasztása, eltolódása, amennyiben nem a túlmunkára, az éjszakai munkára, vagy a váltott műszakra járó pótlék kerül kifizetésre 10%

Amennyiben az előzőekben meghatározott feltételek közül több is fennáll, akkor a pótlékok – amennyiben ez az előbbiekben nem került kifejezetten kizárásra – egymás mellett kerülnek kifizetésére. Több pótlék egybeesése esetén ezek összessége a 200%-ot nem haladhatja meg. Amennyire ezen előírás szerint csökkentésre kerül sor, úgy azokba csak az adóköteles pótlékok kerülnek bevonásra.

A veszélyességi pótlék itt nem kerül beszámításra.

Váltott műszak és éjszakai műszak estén járó szabadnapok:

Azon váltott műszakban dolgozók, akik az ünnepnapokat is magában foglaló váltott műszakban dolgoznak, adott naptári évben 3 szabadnapot kapnak.

 Azon váltott műszakban dolgozók, akik a naptári évben kevesebb, mint 12 hónapot dolgoznak váltott műszakban, ezeket a szabad napokat a váltott műszakban végzett tevékenységük időtartamával arányosan kapják meg. Ennek értelmében a 0,5 törtnapokat felfelé kerekítik.

Ezen felül a váltott műszakban dolgozók, akiknek munkabeosztása éjszakai műszakot is tartalmaz, a munkabér továbbfizetése mellett az alábbiakban részesülnek:

1. az előző évben legalább 40 ténylegesen letöltött éjszakai műszak esetén 2 szabadnap;

2. az 50. életévük betöltését követően az előző évben legalább 40 ténylegesen letöltött éjszakai műszak esetén további

1 szabadnap;

3. az 52. életévük betöltését követően az előző évben legalább 40 ténylegesen letöltött éjszakai műszak esetén további

1 szabadnap;

Azon munkavállalókra, akik ugyan nem váltott műszakban dolgozók, de az előző évben legalább 40 éjszakai műszakot ténylegesen teljesítettek, a fentebb felsoroltak szintén vonatkozik.

**Olaszország:**

A munkanapokon teljesített munkaórákat, amelyek meghaladják a heti 38 órás munkaidőt, 50 %-kal megemelt óradíjjal kell ellentételezni

## Ünnepnapon végzett rendkívüli munka

## Ünnepnapon végzett rendkívüli munkának minősül:

## a) a szerződésszerint ünnepnapnak elismert, vasárnapokon, és egyéb napokon végzett munka, amelyet az a dolgozó végez, akinek a beosztása szerint vasárnapra esik a pihenőnapja.

## Minden, ünnepnapon végzett rendkívüli munkaórát 60 %-kal megemelt órabérrel kell ellentételezni;

##

b) a műszak viszonylatában valamely, a szerződés értelmében ünnepnapnak minősülő napon végzett munka (a rendes vasárnapok kizárásával, eltekintve a húsvét vasárnaptól), ha a munkavállaló beosztása megengedi, hogy a heti pihenőnap ne vasárnapra essen.

A fenti, ünnepnapokon végzett munka minden óráját 60 %-kal megemelt órabérrel kell ellentételezni.

Éjszakai munkavégzés – rendkívüli éjszakai munkavégzés – ünnepnapokon teljesített rendkívüli éjszakai munkavégzés

Kizárólag a járandóság meghatározása céljából éjszakai munkának minősül az a munka, amit a dolgozó 20 és 6 óra között végez.

Minden, nem műszakban, éjszaka végzett munkaórát, amit a dolgozó rendes munkarend szerint végez nem ünnepnapon, az óradíja 50 %-kal megnövelt díjazással kell ellentételezni.

Minden, munkanapon végzett, éjszakai rendkívüli munkát a dolgozó óradíjának 60 %-val megnövelt díjazással kell ellentételezni.

Minden, ünnepnek minősített napon végzett rendkívüli éjszakai munkaórát, a dolgozó óradíjának 75 %-val megnövelt díjazással kell ellentételezni.

*Heti pihenőnapon végzett munka – A felek megegyeznek, hogy amennyiben a dolgozók a rendes heti pihenőnapjukon négy órás, vagy annál hosszabb munkavégzést folytatnak, az ellentételezés érdekében egy teljes pihenőnapra jogosultak, fenntartva, hogy a ténylegesen ledolgozott munkaórák szerint az óradíjuk 60 %-val (éjszakai munkavégzés esetén 75 %-kal) megemelt díjazás illeti meg őket.*

**Franciaország:**

A folyamatos műszakban végzett munkatevékenység díjazása az alábbi pótlékok szerint valósul meg:

10 % : hétköznap, nappali munkavégzés (6 h - 20 h)

30 % : hétköznap, éjszakai munkavégzés (20 h - 6 h)

50 % : vasárnap és munkaszüneti napok (éjszakai és nappali munkavégzés).

A túlóra díjazása a következő pótlékok útján valósul meg:

Nappali munkavégzés (hétköznap): 50 %.

Nappali munkavégzés (vasárnap vagy munkaszüneti napokon):

 75 %.

Éjszakai munkavégzés (hétköznap): 100 %.

Nappali munkavégzés (vasárnap vagy munkaszüneti napokon):

 125 %.

Éjszakai munkavégzésre kerül sor, ha a munkatevékenységet 20 óra és 06 óra között végzik.

A folyamatos műszakba beosztott munkavállalók törvényes munkaidőn túl végzett munkája is túlórának minősül, ám ezért a túlóra pótlék 50%-át kapják

Az éjszakai, illetve nappali túlórákat mind szakaszos, mind a folyamatos műszakban dolgozók esetében, amennyiben az üzemeltetési feltételek megengedik, pihenőidőben kell megváltani, ennek kiszámítására a fent említett pótlékokat kell alapul venni.

Ünnepnapi pótlék:

A folyamatos munkarendben dolgozó, ünnepnapon pihenőnapját töltő munkavállaló még egy nap, pótlék nélküli díjazású napra jogosult.

Az ünnepnapon tényleges munkavégzésre beosztott folyamatos munkarendben dolgozó munkavállaló,

* nappali munkavégzés esetén besorolási órabére 1,75 szorzóval növelt,
* éjszakai munkavégzés esetén besorolási órabére 2,25 szorzóval növelt pótlékra jogosult.

A megállapodás aláírói megállapodtak abban, hogy az éjszakai munkát folyamatos munkarendben végző munkavállalók minden évben legalább egy pihenőnapot kapnak a folyamatos munkarendhez kötődő pótlékok keretében.

**Szlovákia:**

Éjszakai pótlék: 0,94 €/ó

Délutáni pótlék több műszak esetén: 0,22 €/ó

Nehéz körülmények pótléka: 0,34 €/ó

Normál túlóra: 25% pótlék

Kockázatos helyen végzett túlóra: 35% pótlék

Munkaszüneti napi munkavégzés: 100% pótlék

December 24-i munkavégzés: 150% pótlék

Szilveszteri (dec.31.14ó- jan.01.06ó) : 150% pótlék

Szombati munkavégzés: 0,77 €/ó

Vasárnapi munkavégzés: 0,94 €/ó

**Magyarország:**

**Bérpótlékok**

Éjszakai pótlék, műszakpótlék:

Éjszakai munkavégzés esetén (22.00-06. 00-ig) a munkavállalót 20 %-os bérpótlék illeti meg.

Többműszakos munkaidő-beosztásban dolgozóknál

1. Délutáni munkavégzés esetén (14.00-22.00-ig) a műszakpótlék mértéke 20 %.
2. Éjszakai munkavégzés esetén (22.00-06.00-ig) a műszakpótlék mértéke 40 %.
3. A megszakítás nélküli munkarendben dolgozók részére egységesen legalább 45 %-os műszakpótlék átalányt kell fizetni. (Műszakpótlék átalány fizetés esetében külön délutáni és éjszakai műszak után további pótlék nem számolható el.) Abban az esetben, ha nem műszakpótlék átalányt kap a munkavállaló, megilleti őt a helyi Kollektív Szerződés szerinti délutáni és éjszakai pótlék.

Rendkívüli munkavégzés pótléka

Munkanapon végzett rendkívüli munkavégzés pótléka

A munkaidő beosztás szerinti munkanapon végzett rendkívüli munkavégzésért a munkavállalót a rendes munkabérén felül bérpótlék illeti meg, amelynek mértékét a helyi Kollektív Szerződés a napi rendkívüli munkaórák számától függően vagy attól függetlenül szabályozhatja.

Napi túlórák számától függő szabályozás esetén a pótlék mértéke nem lehet kevesebb, mint:

* Az első 2 rendkívüli munkaóra után a személyi alapbér 50 %-a
* A 3-4 órában végzett rendkívüli munka után a személyi alapbér 70 %-a
* 4 óra feletti rendkívüli munkavégzés esetén

 a személyi alapbér 100 %-a.

A rendkívüli munkavégzés pótléka helyett a munkavállaló részére szabadidő is biztosítható a helyi Kollektív Szerződésben meghatározott feltételek szerint.

Heti pihenőnapon végzett rendkívüli munkavégzés pótléka

A munkaidő beosztás szerinti pihenőnapon végzett rendkívüli munka esetén a pótlék mértéke 125 %. A pótlék mértéke 50 %, ha a munkavállaló másik pihenőnapot (pihenőidőt) kap.

Munkaszüneti napon végzett rendkívüli munka

A munkaszüneti napon végzett rendkívüli munkáért a munkavállalót a rendkívüli munka idejére járó munkabérén felül távolléti díj és a fenti pontban leírtak is megilletik.

Készenléti, ügyeleti díj

Készenléti díj

* munkanapokon 25 %
* pihenő- és munkaszüneti napon 30 %

Ügyeleti díj

* munkanapokon 40%
* pihenő- és munkaszüneti napokon 45%

**Munkaszüneti napi pótlék**

Munkaszüneti napon, a munkaidő-beosztás alapján munkát végző havidíjas munkavállalót a havi munkabéren felül távolléti díj és – ha műszakpótlékban (pótlékátalányban) nemrészesül ***–*** 50 %-os pótlék illeti meg.